Muutettu ehdotus: neuvoston asetus jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta (komission EY:n perustamissopimuksen 250 (2) artiklan nojalla esittämä) /* KOM/2000/0411 lopull. - CNS 99/0091 */



Virallinen lehti nro C 337 E , 28/11/2000 s. 0202 - 0203



Muutettu ehdotus: NEUVOSTON ASETUS jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta (komission EY:n perustamissopimuksen 250 (2) artiklan nojalla esittämä) PERUSTELUT Komissio teki huhtikuussa 1999 ehdotuksen neuvoston asetukseksi jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta (KOM(1999) 169 lopullinen - 1999/0091 (CNS)). Ehdotuksen tavoitteena oli parantaa EMOTR:n tukiosaston menojen valvontaa sallimalla yhteisön osallistua jäsenvaltioille aiheutuneisiin kustannuksiin erityistapauksissa, joissa komissio kehottaa niitä toteuttamaan tarkastuksia, joiden määrä on muissa asetuksissa vahvistettua vähimmäismäärää merkittävästi suurempi. Euroopan parlamentti antoi tästä ehdotuksesta puoltavan lausunnon 13. huhtikuuta 2000 pidetyssä täysistunnossa ja äänesti komission ehdotukseen tehtävästä kahdesta tarkistuksesta. Komissio ei voi hyväksyä ensimmäistä tarkistusta, jonka mukaan asetusehdotuksen oikeusperustaksi olisi vahvistettava perustamissopimuksen 37 artiklan sijasta sen 280 artikla. Se katsoo, että asetuksen (EY) N:o 723/97 muuttamisella pyritään ainoastaan maatalousmenojen valvonnan parantamiseen, joten muutosehdotuksen oikeusperustana olisi oltava perustamissopimuksen 37 artikla. Toisella muutoksella, joka koski ehdotuksessa olevaa uutta 5 a artiklaa, pyrittiin a) selventämään kyseistä artiklaa tarkentamalla, että osarahoitus koskee jäsenvaltioille aiheutuneita lisäkustannuksia, b) säätämään, että kyseinen osarahoitus kattaa myös komissiolle ohjelman hallinnosta aiheutuneet lisäkustannukset. Komissio hyväksyy toisen tarkistuksen ensimmäisen kohdan, joka esitetään edellä olevassa a kohdassa, mutta se ei voi hyväksyä b kohdassa esitettyä tarkistuksen toista osaa, joka aiheuttaisi talousarvion toimintakustannusten ja hallintokustannusten sekoittumisen keskenään. Tarkistettu ehdotus sisältää lisäksi kaksi teknistä muutosta, jotka liittyvät perustamissopimuksen artiklojen uudelleennumerointiin Amsterdamin sopimuksen tultua voimaan ja asetuksen (ETY) N:o 729/70 korvaamiseen asetuksella (EY) N:o 1258/1999. 1999/0091 (CNS) Muutettu ehdotus: NEUVOSTON ASETUS jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C 137, 18.5.1999, s. 8. ottaa huomioon Euroopan parlamentin lausunnon, [2] [2] EYVL C sekä katsoo seuraavaa: (1) yYhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 [3], 8 artiklan mukaan jäsenvaltiot toteuttavat tarvittavat toimenpiteet Euroopan maatalouden ohjaus- ja tukirahastosta (EMOTR) rahoitettavien toimien tosiasiallisen toteuttamisen ja niiden asianmukaisuuden varmistamiseksi, sääntöjenvastaisuuksien estämiseksi ja niihin kohdistuvien seuraamusten toteuttamiseksi sekä sellaisten summien takaisinperimiseksi, jotka on menetetty sääntöjenvastaisuuksien tai laiminlyöntien seurauksena. [3] EYVL L 160, 26.6.1999, s. 103. (2) aAnnetun neuvoston asetuksen (EY) N:o 723/97 [4] 1 artiklan mukaan yhteisö osallistuu kuluihin, jotka aiheutuvat jäsenvaltioille sellaisten uusista yhteisön velvoitteista aiheutuvien komission hyväksymien toimintaohjelmien toteuttamisesta, joilla on määrä parantaa EMOTR:n tukiosaston menojen valvonnan rakenteita tai tehokkuutta. [4] 4 EYVL L 108, 25.4.1997, s. 6. (3) EMOTR:n tukiosastoa koskevan valvonnan lisäämiseksi olisi säädettävä yhteisön rahoitusosuudesta silloin, kun komissio vaatii poikkeuksellisesti jäsenvaltioita toteuttamaan tietyillä aloilla huomattavasti muissa asetuksissa vahvistettua vähimmäismäärää enemmän tarkastuksia, ON ANTANUT TÄMÄN ASETUKSEN: 1 artikla Muutetaan asetus (EY) N:o 723/97 seuraavasti: Lisätään 5 a artikla seuraavasti: «5 a artikla Komissio voi tämän asetuksen mukaisesti osarahoittaa budjettivarojen rajoissa jäsenvaltioille lisätarkastuksista johtuvia lisämenoja 50 prosentin enimmäismäärään asti sellaisissa erityistapauksissa, joissa komissio vaatii jäsenvaltioita toteuttamaan tietyillä aloilla huomattavasti muissa asetuksissa vahvistettua vähimmäismäärää enemmän tarkastuksia. Rahoitusosuus ei voi kuitenkaan kattaa henkilöstökuluja tai asetuksen (EY) N:o 1258/1999 1 artiklan 4 kohdan noudattamisesta tavanomaisesti johtuvia kustannuksia.» 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja